Last saved by: Sanja Žebeljan

На основу чланова 20. и 46. Закона о локалној самоуправи (''Сл.гласник РС'', бр. 129/2007, 83/2014-др.закон, 101/2016-др.закон, 47/2018, 111/2021-др.закон), члана 34. Закона о јавној својини (''Сл.гласник РС'', бр.72/2011, 88/2013, 105/2014, 104/2016-др.закон, 108/2016, 113/2017 95/2018, 153/2020, 94/2024), члана 58. Статута општине Алибунар (''Сл.лист општине Алибунар'', бр. 22/2019- пречишћен текст), чланова 6 и 12. Уредбе о условима прибављања и отуђења непокретности непосредном погодбом и давања у закуп ствари у јавној својини односно прибављања и уступања искоришћавања других имовинских права, као и поступцима јавног надметања и прикупљања писмених понуда (''Сл.гласник РС'', бр. 16/2018, 79/2023), члана 5. став 1. и 3. Одлуке о условима и поступку давања у закуп пословног простора у својини општине Алибунар (''Сл.лист општине Алибунар'', бр. 9/2018), чланова 1-4. Одлуке о покретању поступка и расписивању јавног огласа за давање у закуп пословних простора на територији Општине Алибунар методом јавног надметања, донетој од стране Општинског већа општине Алибунар под бројем 368-11/2026-04, од  11.09.2026. године, Општинско веће општине Алибунар на 37. седници, одржаној дана 11. септембра 2026. године расписује

ЈАВНИ ОГЛАС
ЗА ДАВАЊЕ У ЗАКУП ПОСЛОВНОГ ПРОСТОРА
НА ТЕРИТОРИЈИ ОПШТИНЕ АЛИБУНАР
МЕТОДОМ ЈАВНОГ НАДМЕТАЊА

1.	Подаци о закуподавцу: ОПШТИНА АЛИБУНАР, 26310 Алибунар, ул. Трг Слободе бр. 4, ПИБ: 101084202, МБ: 08060975
2.	Врста поступка: Јавно надметање за давање у закуп пословног простора – први пут.
3.	Опис пословног простора: 
-	пословни простор у Алибунару, који се налази на адреси ул. Жарка Зрењанина бр. 4, на катастарској парцели  бр. 1208/2 к.о. Алибунар, укупне површине 31,00 m², ради обављања услужне делатности.                                                                               
4.	Услови давања у закуп: 
-	пословни простор описан у тачки 3. даје се у закуп као целина, ради обављања услужне делатности, те се у друге сврхе не може користити.
Пословни простор се даје у закуп у ''виђеном стању'' у року од 7 (седам) дана од дана закључивања уговора. Закупац се закључењем уговора о закупу одриче било каквих примедби по основу евентуалних материјалних недостатака на предметној непокретности.
Закупац не може вршити адаптацију пословног простора, без претходне сагласности закуподавца, а сви трошкови адаптације падају на терет закупца.
Није дозвољено издавање пословног простора, нити његовог дела, у подзакуп.
5.	Рок трајања закупа: Пословни простор се даје у закуп на одређено време, на период од 5 година.
6.	Почетна, односно најнижа висина месечне закупнине, по којој се пословни простор, који је предмет овог Јавног огласа може дати у закуп, износи:
-	за пословни простор описан у тачки 4. – 300,00 динара по 1 m^2 површине;
Укупан износ месечне закупнине чини основицу (без других трошкова коришћења пословног простора – електрична енергија, вода, гас, телефон итд, који падају на терет закупца) и не садржи ПДВ за услуге закупа, из разлога што Општина Алибунар на дан објављивања Јавног огласа није у систему ПДВ-а. У случају да настану законски услови за плаћање припадајућег пореза на услуге закупа, било да се ради о ПДВ-у, или евентуално другом припадајућем порезу, најповољнији понуђач прихвата обавезу да уредно плаћа припадајуће порезе.
Укупан износ месечне закупнине ће се одредити јавним надметањем.
7.	Увид у документацију се може извршити на адреси: Општина Алибунар – Општинска управа – Одељење за грађевинарство, урбанизам, имовинско-правне, комунално-стамбене и инспекцијске  послове, Трг слободе бр. 4, Алибунар, сваким радним даном од 10.00 до 14.00 часова, у време трајања Јавног огласа.
8.	Начин, место и време за достављање пријава за јавно надметање: 
Пријаву за јавно надметање могу поднети физичка и правна лица, као и предузетници, који уплате депозит и који испуне остале услове из овог Јавног огласа
Пријава се подноси у слободној форми и мора да садржи:
1)	ознаку пословног простора за коју се подноси;
2)	доказ о уплати депозита;
3)	податке о подносиоцу и то за:
- физичка лица: име и презиме, адресу, број личне карте, јединствени матични број   
-	грађана, контакт телефон и фотокопију/електронски читач личне карте;
-	предузетника: име и презиме предузетника, адресу, број личне карте, јединствени матични број грађана, назив радње, матични број, ПИБ, контакт телефон;
-	правна лица: назив и седиште, матични број, ПИБ, копију решења о упису правног лица у регистар код надлежног органа, као и пуномоћје за лице које заступа подносиоца пријаве;
4)	делатност која ће се обављати у пословном простору (која може бити само делатност која је   огласом одређена као делатност која се може обављати у пословном простору).
Пријава понуђача за кога се утврди да је већ био или  јесте закупац пословног простора у јавној својини општине Алибунар, и који по том или неком другом основу има дуговања према општини Алибунар, односно који се није придржавао других уговорених одредаба, неће се разматрати.
Све пријаве морају бити оверене и потписане од стране овлашћеног лица понуђача. Уз пријаву достављају се прилози и то:
-	за физичка лица: фотокопија / електронски читач личне карте;
-	за предузетнике: фотокопија / електронски читач личне карте, оверена фотокопија решења о упису у АПР и потврда о ПИБ-у;
-	за правна лица: оверена фотокопија решења о упису у АПР, или решење Привредног суда и потврда о ПИБ-у, пуномоћје за лице које заступа подносиоца пријаве у поступку јавног надметања;
-	доказ о уплати депозита;
-	потврда о измиреним дуговањима за претходни закуп и осталих комуналних трошкова – за понуђача који је већ био, или јесте, закупац пословног простора у јавној својини општине Алибунар.
Јавни оглас се објављује на  интернет страници Општине Алибунар (www.alibunar.org.rs) и на огласној табли Општине Алибунар. Обавештење о јавном огласу објављује се у дневном листу ``Дневник`` Нови Сад,
Рок за достављање пријава по Јавном огласу је до 24. септембра 2026. године, до 12 часова, без обзира на начин достављања.
Пријава се доставља Комисији за давање у закуп пословног простора Општине Алибунар, у затвореној коверти, непосредно на писарници Општинске управе општине Алибунар, на адресу: Општина Алибунар – Комисија за давање у закуп пословног простора Општине Алибунар, 26310 Алибунар, Трг слободе, бр. 4, са назнаком: „Не отварати - пријава за јавни оглас закупа пословног простора на територији Општине Алибунар“.
На коверти треба да стоје основни подаци о подносиоцу.
Неблаговремена или неуредна пријава се одбацује. Неблаговремена пријава је пријава која је поднета по истеку рока за подношење пријава, а неуредна пријава је поднета у отвореној коверти, или коверти без одговарајуће назнаке, као и пријава која не садржи целокупну документацију која се тражи огласом. Неблаговремене пријаве се неотворене враћају понуђачима са назнаком да су поднете неблаговремено.
9.	Висина и начин полагања депозита односно висина и начин полагања средства обезбеђења: Понуђач је обавезан да уплати депозит за учешће у поступку у висини 20% од почетне цене месечне закупнине пословног простора који се дају у закуп, на текући рачун Општине Алибунар, број 840-1285804-18 позив на број 42-202-08255, сврха уплате: ''Депозит за учешће у поступку давања у закуп пословног простора''. Пријава за коју није положен депозит неће се разматрати.
Приликом закључења уговора о закупу пословног простора, закупац је у обавези да положи средство обезбеђења плаћања закупнине и осталих трошкова коришћења пословног простора, и то тако што ће на текући рачун Општине Алибунар број 840-1285804-18 уплатити износ од 6 (шест) месечних закупнина на име закупа пословног простора, са позивом на број 42-202-08255, сврха уплате – ''Средство обезбеђења у поступку давања у закуп пословног простора''.
Положено средство обезбеђења враћа се закупцу по престанку уговора о закупу уколико закупац нема неизмирених обавеза према закуподавцу по основу закупа и осталих трошкова коришћења пословног простора.
10.	Рок за повраћај депозита - Понуђачима који на јавном надметању не буду најповољнији, односно чија пријава не буде разматрана у случајевима предвиђеним овим Јавним огласом, депозит се враћа по истеку рока за приговор на резултате поступка.
Понуђач који понуди закуп у износу нижем од почетне висине месечне закупнине утврђене за пословни простор по m² без ПДВ-а, као и  изабрани понуђач који у року од 15 (петнаест) дана од дана пријема позива  за закључивање уговора о закупу пословног простора не закључи уговор, а такође и најповољнији понуђач уколико се до закључења уговора о закупу утврди да му је рачун блокиран, или је престао да постоји, губе право на враћање депозита. .
Ако дође до закључења уговора о закупу пословног простора, уплаћени депозит представља део месечне закупнине.
11.	Понуђач је у обавези да у пријави наведе број рачуна на који ће се извршити повраћај депозита.
12.	Време и место јавног надметања - Јавно надметање ће извршити Комисија за давање у закуп пословног простора Општине Алибунар, у складу са Одлуком о условима и поступку давања у закуп пословног простора у својини општине Алибунар (''Сл. лист Општине Алибунар'', број 9/2018) и Одлуком о покретању поступка и расписивању јавног огласа за давање у закуп пословног простора на територији општине Алибунар методом јавног надметања, донетом од стране Општинског већа Општине Алибунар, под бројем 368-11/2026-04, од 11.09.2026. године.
Јавно надметање ће се обавити дана 25. септембра 2026. године, са почетком у 10.00 часова у просторијама Општине Алибунар, на адреси Трг слободе бр. 4, Алибунар.
Председник, заменик председника и чланови Комисије, који спроводе предметни поступак за давање у закуп пословног простора на територији Општине Алибунар, потписују изјаву да немају приватни интерес у вези са подносиоцем пријаве (изјаву о непостојању сукоба интереса) у складу са чл 93. Закона о спречавању корупције (''Службени гласник РС'', бр. 35/2019, 88/2019, 11/2021-аутентично тумачење, 94/2021, 14/2022) 
13.	Критеријум за избор најповољније понуде је највиша понуђена месечна закупнина по квадратном метру.
Највиша постигнута месечна закупнина по квадратном метру пословног простора представљаће цену закупа за тај пословни простор.
Учесник који је понудио највишу месечну закупнину потписује изјаву да је понудио највиши износ, са назнаком висине износа закупнине у динарима.
14.	Заинтересована лица могу разгледати пословни простор који се даје у закуп сваким радним даном од 10.00 - 14.00 часова, за време трајања Јавног огласа, уз претходну најаву и договор са контакт особом, на број телефона 013/642-050.
Све ближе информације заинтересована лица могу добити у Општини Алибунар – Општинској управи – у просторијама Одељења за грађевинарство, урбанизам, имовинско-правне, комунално-стамбене и инспекцијске послове, лично или позивом на број телефона 013/642-050, у времену од 10.00 до 14.00 часова сваког радног дана. Контакт особа: Славица Милић.

Република Србија – АП Војводина
ОПШТИНА АЛИБУНАР 
ОПШТИНСКО ВЕЋЕ
Број: 368-12/2026-04
Алибунар, 11. септембра 2026. године

ПРЕДСЕДНИЦА 
ОПШТИНСКОГ ВЕЋА
Зорана Братић, дипл.правник